Bukedde Online - Abatuuze b'ekira basomeseddwa ku ngeri gye bagenda okuganyulwa mu nkola ya MYOOGA
Abatuuze b'ekira basomeseddwa ku ngeri gye bagenda okuganyulwa mu nkola ya MYOOGA
MINISITA omubeezi akola kunsonga z'ebibiina byobwegassi Kyeyune Haruna Kasolo, akubiriza abantu okwebereramu nga bakola ebintu ebibaggya mu bwavu kibayambeko okukulakulana.
Minista Haruna Kasolo ng'asomesa ku kwekulaakulanya n'enkozesa y'ensimbi za MYOOGA
Kasola agambye nti kyenyamiza nnyo abantu okukeera ne boogera ku byobufuzi paka obudde okuziba kyokka nga n'oluusi abantu beboogerako tebabategeera ekintu kyagambye nti kyekimu kubisinze okukuumira abantu mu bwavu.
Kasolo okwogera bino abadde Kira Municipality bwabadde asomesa abantu abakola emirimu egifanagana okwemanyiiza enkola eyokutereka olwo basobole okuyambibwako ensawo ya President emanyiddwa nga Presidential Initiative on Wealth and Job Creation gyetuuma "EMYOOGA"
Enkola eno ey' EMYOOGA yakukola ku bantu abetegese nga batandiseewo ebibiina ebyenjawulo nga batandise okutereka ku ssente ku akawunti zaabwe eranga buli kibiina kyakuweebwa obukadde 30 okwongereza kuziterekebwa ekibiina.Ayongeddeko nti enkola eno terina muntu yenna gwesosola naddala mubibiina byebyobufuzi.
Alfred Ejanu Eboko nga yakulira ebyensimbi nenzirukanya yemirimu munkola y'e MYOOGA ategeezezza nti okusobola okutambuza obulungi ebibiina bino, buli kibiina kikirizibwa okuva kuba memba 7-30 .
Omukolo guno gwetabiddwako n'omuyimbi Bebe Cool ng'ono akubiriza abaddukanya enkola ey'EMYOOGA okufaayo nnyo okwongera okunyikiza okusomesa abantu abemitendera egyenjawulo kibayambeko okuyingira ekintu kyebateera obulungi.
RDC wa Wakiso Rose Kirabira avumiridde abantu abatafaayo kunteekateeka eziba zireeteddwa Gavumenti kyagambye nti kirese bangi emabega